[canona] DOCHET (ST. CROIX) ISLAND 177 
fors que des arbres qui estoient sur la rive de l’ile, lesquels tout a l’environ il 
avoit defendu d’abattre. Et hors icelui Fort il y avoit le logis des Suisses 
grand & ample, & autres petits representans comme yn faux-bourg. Quel- 
ques-vns s’estoient cabannés en la terre ferme pres le ruisseau. Mais dans 
le Fort estoient le logis dudit sieur de Monts fait d’vne belle & artificielle 
charpenterie, avec la banniere de France au dessus. D’vne autre part estoit 
le magazin, ot reposoit le salut & la vie d’vn chacun, fait semblablement de 
belle charpenterie, & couvert de bardeaux. Et vis à vis du magazin estoient 
les logis & maisons des sieurs d’Orville, Chanplein, Champ-doré, & autres 
notables personages, A l’opposite dulogis dudit sieur de Monts estoit vne gal- 
lerie couverte pour l’exercice soit du jeu ou des ouvriers en temps de pluie. 
Et entre ledit Fort & la Plateforme où estoit le canon, tout estoit rempli de 
jardinages, à quoy chacun s’exerçoit de gaieté de cœur. Tout l’automne se 
passa à ceci: & ne fut pas mal allé de s’estre logé & avoir defriché l'ile avant 
l'hiver, tandis que pardeca on faisoit courir les levrets souz le nom de maitre 
Guillaume, farcis de toutes sortes de nouvelles : par lesquels entre autres 
choses ce pronostiqueur disoit que le sieur de Monts arrachoit des épines en 
Canada. Et quand tout est bien consideré, c’est bien vrayment arracher des 
épines que de faire de telles entreprises remplies de fatigues & perils con- 
tinuels, de soins, d’angoisse, & d’incommoditez. Mais la vertu & le cou[477]- 
rage qui dompte toutes ces choses fait que ces épines ne sont qu’eillets & 
roses à ceux qui se resolvent à ces actions héroiques pour se rendre recom- 
mandables à la memoire des hommes, & ferment les yeux aux plaisirs des 
douillets qui ne sont bons qu'à garder la chambre. 
Les choses plus necessaires estant faites, & le pere grisart, e’est a dire 
l'hiver, estant venu, force fut de garder la maison, & vivre vn chacun chez 
soy. Durant lequel temps nos gens eurent trois incommoditez principales en 
cette ile, à-sçavoir faute de bois (car ce qui estoit en ladite ile avoit servi 
aux batimens) faut d’eau douce, & le guet qu’on faisoit de nuit craignant 
quelque surprise des Sauvages qui estoient cabanés au pied de ladite ile, ou 
autre ennemi. Car la malediction & rage de beaucoup de Crétiens est telle, 
qu'il se faut plus donner garde d'eux, que des peuples infideles. Chose que 
ie dis à regret: mais à la mienne volonté que ie fusse menteur en ce regard, 
& que le sujet de le dire fust 6té. Or quand il falloit avoir de l’eau ou du 
bois on estoit contraint de passer la riviere qui est plus de trois fois aussi 
large que la Seine de chacun côté. C’estoit chose penible & de longue haleine. 
De sort qu’il falloit retenir le bateau bien souvent vn jour devant que le pou- 
voir obtenir. La-dessus les froidures & neges arrivent & la gelée si forte que 
le cidre estoit glacé dans les tonneaux, & falloit à chacun baillér sa mesure 
au poids. Quant au vin il n’estoit distribué que par certains jours de la 
semaine. Plusieurs paresseux buvoient de l’eau de nege, sans pren[478]dre le 
peine de passer la riviere. Bref voici des maladies inconeués semblables à 
celles que le Capitaine Iacques Quartier nous a reprenentées ci-dessus, les- 
quelles pour cette cause ie ne decriray pas, pour ne faire vne repetition vaine. 
De remede il ne s’en trouvoit point. Tandis les pauvres malades languis- 
soient, se comsommans peu à peu, n’ayans aucune douceur comme de laictage 
cu bouillie, pour sustenter cet estomach qui ne pouvoit recevoir les viandes 
solides, à-cause de l’empechement d’vne chair pourrie qui croissoit & surabon- 
doit dans la bouche, & quand on le pensoit enlever elle renaissoit du jour au 
lendemain plus abondamment que devant. Quant à l’Arbre Annedda duquel 
ledit Quartier fait mention, les Sauvages de ces terres ne le conoissent point. 
